



Z A P I S N I K
s  5. sjednice Vijeća Mjesnog odbora HRELIĆ,
održane dana 13.10.2021.
u objektu mjesne samouprave Ul. Svetog Mateja 93,
s početkom u 18,00 sati



NAZOČNI ČLANOVI VIJEĆA:
Miljenka Plazonić Bogdan, Zrinka Kunić, Danijela Krpan, Marina Havidić


Predsjedava:  Miljenka Plazonić Bogdan, predsjednica Vijeća.

Zapisnik vodi: Miljenka Plazonić Bogdan



	Predsjednica konstatira da su nazočna većina članova Vijeća (osim g. Marinka Oreškovića koji je spriječen obiteljskim razlozima), te otvara 5. sjednicu Vijeća Mjesnog odbora.
Sjednici prisustvuje kao gost i g. Mario Hrgović, pomoćnik pročelnice Gradskog ureda za mjesnu samoupravu.

USVAJANJE ZAPISNIKA

	Vijeće jednoglasno prihvaća tekst zapisnika 4. sjednice Vijeća MO Hrelić, održane 09.09.2021.

USVAJANJE DNEVNOG REDA


Na prijedlog predsjednice, Vijeće jednoglasno utvrđuje



 DNEVNI RED:

1. Zaključak o davanju mišljenja na Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu  pokretnih naprava i privremenih građevina, donosi se
2. Zahtjev gospodina N.R. ( prigovor na sporu reakciju za rješavanje zahtjeva za uklanjanje stupića/ uređenje parkinga na privatnoj površini) te dodatni aspekti uređenja ovog područja („mali Oktogon“) – donošenje zaključka
3. Izmjene Programa građenja komunalne infrastrukture na području Grada Zagreba u 2021. – zaključak, donosi se
4. Izmjena i dopuna Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2021. – zaključak, donosi se
5. Prijedlog Programa građenja komunalne infrastrukture na području Grada Zagreba u 2022. godini – zaključak, donosi se
6. Prijedlog Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. – zaključak, donosi se
7. Problem slabe vidljivosti na križanju Planićeva/Seisselova – prijedlog vijećnice Zrinke Kunić – donošenje zaključka
8. Potreba za podizanjem pješačkog prijelaza na Ulici svetog Mateja kod autobusne stanice Hrelić – prijedlog vijećnice Marine Havidić – donošenje zaključka
9. Sanacija poklopca na kolniku (Hrvatski telekom) na Sarajevskoj ulici kod Draganića – prijedlog vijećnice Marine Havidić – donošenje zaključka
10. Pritužba sugrađanina L.M. na prometna rješenja/zabranu parkiranja koja nije ravnopravna u naselju – pristigla na službenu e-mail adresu – donošenje zaključka
11. Korištenje prostora mjesne samouprave Hrelić za potrebe političke stranke SDP Hrvatske – donošenje zaključka 
12. Korištenje prostora mjesne samouprave Hrelić za potrebe političke stranke Zagreb je naš – donošenje zaključka
13. Pitanja, prijedlozi i obavijesti


Ad 1.  	Zaključak o davanju mišljenja na Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu  pokretnih naprava i privremenih građevina, donosi se


Vijeće Mjesnog odbora Hrelić primilo na znanje informaciju, s obzirom da u MO Hrelić nema pokretnih naprava. Nije potrebno donositi zaključak jer je Nacrt u međuvremenu već usvojen na Gradskoj skupštini. 



Ad 2.  Zahtjev gospodina N.R. ( prigovor na sporu reakciju za rješavanje zahtjeva za uklanjanje stupića/ uređenje parkinga na privatnoj površini) te dodatni aspekti uređenja ovog područja („mali Oktogon“) – donošenje zaključka

Temeljem pritužbe g. N.R. kako već duže vrijeme čeka na izlazak na teren službe Gradskog ureda za prostorno uređenje, izgradnju Grada, graditeljstvo, komunalne poslove i promet, a u cilju što bržeg uređenja dodatnih parkirnih mjesta na privatnom zemljištu uz poslovni centar tzv. Mali Oktogon, za korisnike centra, VMO je prodiskutiralo ovu situaciju, a i održalo sastanak s g. N.R. s obzirom na frekventnost i važnost tog područje za stanovnike MO Hrelić (prolaz prema autobusima, centralna pozicija u naselju), a koje nije u punoj funkciji niti u potpunosti uređenog okoliša već niz godina. Na temelju uvida na licu mjesta i informacija koje su dobivene od g. N.R., VMO Hrelić traži da nadležne gradske službe žurno provedu potrebne radnje (snimanje situacije za micanje stupića i spuštanje nogostupa) koje su je g. N.R. službeno zatražio u skladu sa procedurom još u lipnju 2020., kako bi se osigurala realizacija novog parkirališta. Uz ovu temu je s g. N.R. razgovarano i o drugim aspektima sigurnosti i korištenja prostora oko Malog Oktogona, te je ustanovljena obostrana pozitivna nakana da se prostor uredi, održava sa svih strana te osvijetili prolaz iza njega kroz suradnju svih uključenih u narednom periodu, što će biti tema daljih sastanka, sjednica VMO sa strane mjesne uprave te aktivnosti sa strane suvlasnika centra.

Članovi Vijeća su se složili  te su jednoglasno donijeli 


ZAKLJUČAK
o zahtjevu gospodina N.R. ( prigovor na sporu reakciju za rješavanje zahtjeva za uklanjanje stupića/ uređenje parkinga na privatnoj površini) („mali Oktogon“)

1. Prostor „Malog Oktogona“ je frekventno područje za stanovnike MO Hrelić (prolaz prema autobusima, centralna pozicija u naselju) te je svaki napor prema njegovoj revitalizaciji pozitivan. Povećanjem parkirnih mjesta omogućava se parkiranje za veći broj korisnika, a manjak parkirnog prostora je jedna od bolnih točaka naselja, stoga VMO podržava aktivnosti koje je pokrenuo g. N.R. 

2. Vijeće Mjesnog odbora Hrelić traži da nadležne gradske službe žurno provedu potrebne radnje (snimanje situacije za micanje stupića i spuštanje nogostupa) koje su je g. N.R. službeno zatražio u skladu sa procedurom još u lipnju 2020. 

3. Ovaj Zaključak dostavlja se Vijeću Gradske četvrti Novi Zagreb – istok, i Gradskom uredu za prostorno uređenje, izgradnju Grada, graditeljstvo, komunalne poslove i promet


Ad 3. 3. Izmjene Programa građenja komunalne infrastrukture na području Grada Zagreba u 2021. – zaključak, donosi se

Vijeće Mjesnog odbora Hrelić primilo na znanje informaciju, s obzirom da su Izmjene u međuvremenu već usvojene na Gradskoj skupštini. 


Ad 4.  Izmjena i dopuna Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2021. – zaključak, donosi se

Vijeće Mjesnog odbora Hrelić primilo na znanje informaciju, s obzirom da su Izmjene i dopune u međuvremenu već usvojene na Gradskoj skupštini. 



[bookmark: _Hlk85464073]Ad5.   Prijedlog Programa građenja komunalne infrastrukture na području Grada Zagreba u 2022. godini – zaključak, donosi se

Na temelju dosadašnjih diskusija, zaključka i informacija dostupnih za VMO, predsjednica Miljenka Plazonić Bogdan je predložila listu za Prijedlog Programa građenja komunalne infrastrukture na području Grada Zagreba u 2022. godini te je ona prodiskutirana i dogovorena na sjednici kako slijedi:

	Prioritet 1
	Uređenje ulice Draganići – kolnik, pločnik, parkirališna mjesta

	Cjelovito rješenje je potrebno hitno, a vjerojatno i povećanje kapacitete kanalizacijske mreže ulice zbog značajnog povećanja broja zgrada i stanovnika od inicijalnog stanja


	Prioritet 1
	Sanacija pješačkog prelaza Sarajevska /Jakuševačka (voda na kolniku)

	Po prijavi, komunalno redarstvo je vratilo građaninu da treba opsežnije radove i zato treba proći i projektiranje i sve ostalo)

	Prioritet 1
	Uređenje dodatnih parkirnih mjesta, zemljište u vlasništvu Grada Zagreba:
· Uz ulicu Aleksandra Brdarića, i križanja sa Seisselovom, moguće puno (parking uz sadnju drveća između parkirnih mjesta ), čestice 677/1 i 670 (oranica)

	Zemljište je u prostoru MO Dugave, tražiti njihovu suglasnost i podršku

	Prioritet 1
	Odvodnja na ulici Kramarići 

	Maknuto iz 2021. Izmjenama Plana građenja

	Prioritet 1 (nastavak)
	Nastavak radova na uređenju parka Staro sajmište- 

	Veliki projekt, potreban sastanak sa GU i uredom za EU projekte; možda neki dio financirati i kroz GČ ili MO



Dio potrebnih aktivnosti za MO (aktivnosti nešto manjeg opsega) koje nisu predmet ovog Programa biti će planirane u okviru Plana komunalnih aktivnosti koji je na dnevnom redu sljedeći mjesec.

Članovi Vijeća su se složili  te su jednoglasno donijeli

ZAKLJUČAK
o Prijedlogu Programa građenja komunalne infrastrukture na području Grada Zagreba u 2022. godini


1. Vijeće Mjesnog odbora  Hrelić je na temelju dostupnih informacija o potrebama naselja te namjeni ovog programa donijelo sljedeći Prijedlog Programa građenja komunalne infrastrukture na području Grada Zagreba u 2022. godini za MO Hrelić:

	Prioritet 1
	Uređenje ulice Draganići – kolnik, pločnik, parkirališna mjesta

	Cjelovito rješenje je potrebno hitno, a vjerojatno i povećanje kapacitete kanalizacijske mreže ulice zbog značajnog povećanja broja zgrada i stanovnika od inicijalnog stanja


	Prioritet 1
	Sanacija pješačkog prelaza Sarajevska /Jakuševačka (voda na kolniku)

	Po prijavi, komunalno redarstvo je vratilo građaninu da treba opsežnije radove i zato treba proći i projektiranje i sve ostalo)

	Prioritet 1
	Uređenje dodatnih parkirnih mjesta, zemljište u vlasništvu Grada Zagreba:
· Uz ulicu Aleksandra Brdarića, i križanja sa Seisselovom, moguće puno (parking uz sadnju drveća između parkirnih mjesta ), čestice 677/1 i 670 (oranica)

	Zemljište je u prostoru MO Dugave, tražiti njihovu suglasnost i podršku

	Prioritet 1
	Odvodnja na ulici Kramarići 

	Maknuto iz 2021. Izmjenama Plana građenja

	Prioritet 1 (nastavak)
	Nastavak radova na uređenju parka Staro sajmište- 

	Veliki projekt, potreban sastanak sa GU i uredom za EU projekte; možda neki dio financirati i kroz GČ ili MO



2. Ovaj Zaključak dostavlja se Vijeću Gradske četvrti Novi Zagreb – istok .


Ad6.   6.	Prijedlog Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. – zaključak, donosi se

Na temelju dostupnih informacija o potrebama građana i namjene Programa, predsjednica Miljenka Plazonić Bogdan je predložila listu za Prijedlog Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. te je lista prodiskutirana, proširena i dogovorena na sjednici kako slijedi:


	Dodatna javna rasvjeta na dijelu uređenog parkića na gradskoj površini (jedna lampa )

	Kraj malog Oktogona

	Javna rasvjeta – prolaz Denzlerova – Seisselova

	

	Javna rasvjeta u parku za pse (park Gomboševa)

	Područje MO Dugave



Dio potrebnih aktivnosti održavanja za MO koje nisu predmet ovog Programa, poput klupa i koševa za smeće, biti će planirane u okviru redovnih programa održavanja (na sljedećoj sjednici VMO).

Članovi Vijeća su se složili  te su jednoglasno donijeli

ZAKLJUČAK
o  prijedlogu Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. 

1. Vijeće Mjesnog odbora  Hrelić je na temelju dostupnih informacija o potrebama naselja te namjeni ovog programa donijelo sljedeći prijedlogu Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022., za MO Hrelić:
	Dodatna javna rasvjeta na dijelu uređenog parkića na gradskoj površini (jedna lampa )

	Kraj malog Oktogona

	Javna rasvjeta – prolaz Denzlerova – Seisselova

	

	Javna rasvjeta u parku za pse (park Gomboševa)

	Područje MO Dugave



2. Ovaj Zaključak dostavlja se Vijeću Gradske četvrti Novi Zagreb – istok .


Ad 7. Problem slabe vidljivosti na križanju Planićeva/Seisselova – prijedlog vijećnice Zrinke Kunić – donošenje zaključka

Vijećnica Zrinka Kunić je predložila da se zbog slabe vidljivosti na križanju Planićeve i Seisselove ulice postavi prometno ogledalo, kako bi se olakšalo vozačima koji iz Planićeve izlaze na Seisslovu veća vidljivost i povećala sigurnost tog križanja. Vidljivost je smanjena i vozačima koji prilaze tom križanju iz smjera Sv. Mateja. Vijećnici su u diskusiji prijedlog prihvatili, odnosno donijeli zaključak da se moli od nadležnog gradskog ureda da predoži i izvede najbolje rješenje za postavljanje ogledala na tom križanju. 

Članovi Vijeća su se složili  te su jednoglasno donijeli 


ZAKLJUČAK
o problemu slabe vidljivosti na križanju Planićeva/Seisselova

1. Na križanju Planićeve i Seisselove ulice potrebno je postaviti prometno ogledalo, kako bi se olakšalo vozačima koji iz Planićeve izlaze na Seisslovu veća vidljivost i povećala sigurnost tog križanja. Vidljivost je smanjena i vozačima koji prilaze tom križanju iz smjera Sv. Mateja. 
2. Moli od nadležnog gradskog ureda da napravi izvid, predloži i izvede najbolje rješenje za postavljanje ogledala na tom križanju.
3. Ovaj Zaključak dostavlja se Sektoru za prometa Gradskog ureda za prostorno uređenje, izgradnju Grada, graditeljstvo, komunalne poslove i promet.


Ad. 8 Potreba za podizanjem pješačkog prijelaza na Ulici svetog Mateja kod autobusne stanice Hrelić – prijedlog vijećnice Marine Havidić – donošenje zaključka

Vijećnica Marina Havidić je predložila da se zbog velike frekventnosti pješaka (prema školi, crkvi i centru naselja Dugave, blizina autobusne stanice) i brzine vozača, s ciljem povećanja sigurnosti podigne pješački prijelaz prijelaza na Ulici svetog Mateja kod autobusne stanice Hrelić. Isti je zahtjev i ranije slan, a niti na požurnicu nije bilo reakcije.
Vijećnici su u diskusiji prijedlog prihvatili.

Članovi Vijeća su se složili  te su jednoglasno donijeli 


ZAKLJUČAK
o potrebi za podizanjem pješačkog prijelaza na Ulici svetog Mateja kod autobusne stanice Hrelić
1. Zbog velike frekventnosti pješaka (prema školi, crkvi i centru naselja Dugave, blizina autobusne stanice) i brzine vozača, s ciljem povećanja sigurnosti podigne pješački prijelaz prijelaza na Ulici svetog Mateja kod autobusne stanice Hrelić. Moli se  nadležni  gradski ureda da žurno postupi po ovom zaključku.
2. Ovaj Zaključak dostavlja se Sektoru za promet Gradskog ureda za prostorno uređenje, izgradnju Grada, graditeljstvo, komunalne poslove i promet.

Ad. 9. Sanacija poklopca na kolniku (Hrvatski telekom) na Sarajevskoj ulici kod Draganića – prijedlog vijećnice Marine Havidić – donošenje zaključka

Vijećnica Marina Havidić je predložila da se Hrvatski Telekom upozori da trebaju sanirati poklopac na kolniku – točna lokacija je ul. Draganići nasuprot kbr.23, koji je urušen i predstavlja opasnost za prolaznike i vozila. Vijećnici su u diskusiji prijedlog prihvatili te zaključili da će u ime MO Hrelić biti poslan nalog komunalnom redaru za postupanje (e-mailom), kako bi se što hitnije situacija riješila.


Ad.10. Pritužba sugrađanina L.M. na prometna rješenja/zabranu parkiranja koja nije ravnopravna u naselju – pristigla na službenu e-mail adresu – donošenje zaključka

Pristiglom pritužbom g. L.M. na činjenicu da su naplaćene kazne za parkiranje u ulici J. Denzlera i da se tamo nalazi znak zabrane parkiranja, a koji se ne nalazi u nekim drugim ulicama gdje se također nepropisno parkira (na pločniku i kolniku) te on stoga smatra da je nepravedno što znaka nema i drugdje, sugrađanin traži odgovor na pitanje zašto je to tako i kome se može žaliti. 
Vijećnici su povodom ovog dopisa, koji je jedan u nizu koji se tiču problema parkiranja u naselju i već su bili predmet razgovora vijeća, ponovno prodiskutiralo ovu situaciju i zaključilo sljedeće: zakonom je zabranjeno parkiranje na nogostupima, kolniku i zelenim površinama, bile one označene znakom zabrane parkiranja ili ne. Prometni komunalni redari dolaze u kontrolu po pozivu građana i gdje god zateknu situaciju koja nije po zakonu imaju pravo naplatiti kaznu i oni to čine. Trenutno se takva situacija dogodila u nekoliko ulica u naselju, neovisno o znaku parkiranja. Vijeće ne može i ne želi utjecati na provedbu nadzora provedbe zakona već je za to zaduženo nadležno prometno redarstvo. Dalje pritužbe g. L.M. može uputiti nadležnom uredu - Sektoru za prometa Gradskog ureda za prostorno uređenje, izgradnju Grada, graditeljstvo, komunalne poslove i promet.
Vijeće je svjesno problema manjka parkirališnog prostora i u tijeku je traženja mogućih rješenja u naselju koja bi se realizirala žurno u narednom periodu u skladu s raspoloživim sredstvima. Ovo je jedna od prioritetnih tema naselja, otežana dodatno činjenicom da je vrlo malo javnog prostora dostupno u MO Hrelić koji bi se mogao urediti kao parkiralište. Iako je praksa parkiranja u dijelu naselja takva da se građani parkiraju ako mogu ispred svojih dvorišta ili na obližnjim dijelovima ulice već duži niz godina, važno je i da se ta navika promijeni i da se svi koji imaju za to prostorne mogućnosti koriste parkirališnim mjestima unutar svojih okućnica i dvorišta kako bi se smanjio broj vozila na nedozvoljenim mjestima koji zapravo ometaju prolaz pješaka, osobnih i drugih vozila (odvoz otpada i sl.), a posljedično uzrokuju dolazak prometnih redara i naplatu kazni. 

Članovi Vijeća su se složili  te su jednoglasno donijeli 


ZAKLJUČAK
o pritužbi sugrađanina L.M. na prometna rješenja/zabranu parkiranja koja nije ravnopravna u naselju

1. Zakonom je zabranjeno parkiranje na nogostupima, kolniku i zelenim površinama, bile one označene znakom zabrane parkiranja ili ne. Prometni komunalni redari dolaze u kontrolu po pozivu građana i gdje god zateknu situaciju koja nije po zakonu imaju pravo naplatiti kaznu i oni to čine. Vijeće ne može i ne želi utjecati na provedbu nadzora provedbe zakona već je za to zaduženo nadležno prometno redarstvo. Dalje pritužbe g. L.M. može uputiti nadležnom uredu - Sektoru za prometa Gradskog ureda za prostorno uređenje, izgradnju Grada, graditeljstvo, komunalne poslove i promet. 
2. Vijeće MO Hrelić je svjesno problema manjka parkirališnog prostora i u tijeku je traženja mogućih rješenja u naselju koja bi se realizirala žurno u narednom periodu, u skladu s raspoloživim sredstvima i prostornim kapacitetima naselja. 
3. Važno je da se svi sugrađani koji imaju za to prostorne mogućnosti koriste parkirališnim mjestima unutar svojih okućnica i dvorišta kako bi se smanjio broj vozila na nedozvoljenim mjestima koji zapravo ometaju prolaz pješaka, osobnih i drugih vozila (odvoz otpada i sl.), a posljedično uzrokuju dolazak prometnih redara i naplatu kazni.
4. Ovaj Zaključak dostavlja se g. L.M. (e-mailom).



Ad.11. Korištenje prostora mjesne samouprave Hrelić za potrebe političke stranke SDP Hrvatske – donošenje zaključka 

Po podnesenom zahtjevu za korištenjem prostora mjesne samouprave Hrelić za potrebe političke stranke SDP Hrvatske, vijeće je u mogućnosti dati na korištenje dvoranu (tzv. mala dvorana) četvrtkom od 18-19 sati, a nije u mogućnosti dati na korištenje ured koji je tražen jer ne postoji u nadležnosti VMO Hrelić ured koji bi se dao na korištenje. Za početak korištenja dvorane potrebno je pričekati pravomoćnost ovog zapisnika te dogovoriti s Mjesnim uredom sve detalje pristupa i korištenja prostora. 

ZAKLJUČAK
o povremenom korištenje prostora mjesne samouprave Hrelić za potrebe političke stranke SDP Hrvatske

1. Po podnesenom zahtjevu za korištenjem prostora mjesne samouprave Hrelić za potrebe političke stranke SDP Hrvatske, vijeće je u mogućnosti dati na korištenje dvoranu (tzv. mala dvorana) četvrtkom od 18-19 sati, a nije u mogućnosti dati na korištenje ured koji je tražen jer ne postoji u nadležnosti VMO Hrelić ured koji bi se dao na korištenje. 
2. Za početak korištenja dvorane potrebno je pričekati pravomoćnost ovog zapisnika te dogovoriti s Uredom za mjesnu samoupravo – Novi Zagreb Istok sve detalje pristupa i korištenja prostora. 
3. Ovaj Zaključak dostavlja se na kontakt stranke SDP Hrvatska naveden na zahtjevu i Gradskom uredu za mjesnu samoupravu.


Ad.12. Korištenje prostora mjesne samouprave Hrelić za potrebe političke stranke Zagreb je naš – donošenje zaključka

Po podnesenom zahtjevu za korištenjem prostora mjesne samouprave Hrelić za potrebe političke stranke Zagreb je naš, vijeće je u mogućnosti dati na korištenje dvoranu (tzv. mala dvorana) utorkom od 19-20 sati. Za početak korištenja dvorane potrebno je pričekati pravomoćnost ovog zapisnika te dogovoriti s Mjesnim uredom sve detalje pristupa i korištenja prostora. 

ZAKLJUČAK
o povremenom korištenje prostora mjesne samouprave Hrelić za potrebe političke stranke Zagreb je naš

1. Po podnesenom zahtjevu za korištenjem prostora mjesne samouprave Hrelić za potrebe političke stranke Zagreb je naš, vijeće je u mogućnosti dati na korištenje dvoranu (tzv. mala dvorana) utorkom od 19-20 sati.

2. Za početak korištenja dvorane potrebno je pričekati pravomoćnost ovog zapisnika te dogovoriti s Uredom za mjesnu samoupravo – Novi Zagreb Istok sve detalje pristupa i korištenja prostora. 
3. Ovaj Zaključak dostavlja se na kontakt stranke Zagreb je naš naveden na zahtjevu i Gradskom uredu za mjesnu samoupravu.



Ad 13. Pitanja, prijedlozi i obavijesti

- Izmjena Financijskih planova mjesnih odbora – Temeljem dostavljenih informacija od VGČ, predsjednica je izvještila vijeće o predstojećem postupku izglasavanja izmjena financijskih planova mjesnih odbora, koji se tiču ranije prihvaćenih izmjena visine vijećničke naknade.

- Donošenje planova komunalnih aktivnosti za 2022. – obavijest Gradskog ureda za mjesnu samoupravu - Temeljem dostavljene obavijesti Gradskog ureda za mjesnu samoupravu informacija, vijeće je informirano o predstojećem postupku donošenje planova komunalnih aktivnosti za 2022. koje počinje sljedeći mjesec zbog koje je potrebno prijedloge za MO dostaviti GČ do termina koji omogućava da se na razini GČ prijedlozi konsolidiraju i pošalju do 15.11. Stoga će trebati prijedloge pripremiti i organizirati sjednicu u studenom na vrijeme.

Na osnovu tih prijedloga će u podružnice Zagrebačke ceste i Zrinjevac napraviti procjenu troškova (ne izradu detaljnog troškovnika!), a nakon toga predstavnici navedenih podružnica kao stručne osobe zajedno sa predsjednikom vijeća gradske četvrti te voditeljem područnog odsjeka izlaze na teren u obilazak predmetnih lokacija kako bi prikupili što više informacija o svakoj od predloženih aktivnosti. Potom podružnice dostavljaju procjene vrijednosti za navedene prioritete Gradskom uredu za mjesnu samoupravu i vijećima gradskih četvrti. Za nove aktivnosti potrebno je izraditi projektnu dokumentaciju ili glavni projekt, a za isto će se planske vrijednosti dostaviti iz Gradskog ureda za mjesnu samoupravu na temelju prosječnih vrijednosti takvih ugovora ili narudžbenica u prethodnoj godini. Procjena troškova za one radove za koje je potrebno provesti postupak javne nabave navedena je u projektnoj dokumentaciji odnosno troškovniku koji izraduje projektant. Predlažemo se da kod procedure donošenja prioriteta budemo racionalni te da unosite potrebe koje će se financijski, pravno i tehnički realno moći realizirati tijekom 2022. Kako bi se prioriteti što prije i kvalitetnije obradili, broj potreba treba biti prilagoden raspoloživim financijskim sredstvima gradske četvrti (voditi se sredstvima iz
2021 ., uključivši izmjenu Proračuna. Potrebno je voditi brigu o ravnomjernom uvažavanju potreba mjesnih odbora u GČ.

· Vijećnica Marina Havidić predlaže da se na sljedećoj sjednici razgovora o boljoj organizaciji prostora MO Hrelić i mogućim preinakama (premještanje vrata,…), što je vijeće prihvatilo kao temu.  G. Hrgoviće se uključio u razgovor kako bi vijećnicima najavio da će se u centru raditi neke prenamjene prostora pa je moguće da će se i mogućnosti korištenja za nas povećati i poboljšati, što će se konkretizirati kao prijedlog do neke od sljedećih sjednica. Stoga se vijeće složilo da je dobro da se pričeka više informacija prije nego se tema prostora nađe na dnevnom redu. 
· Vijećnica Marina Havidić predlaže da se pokrene tema uređenje naselja za Božićne blagdana. U skladu s tim će se tražiti informacije upitom prema nadležnom uredu kako bismo dobili podlogu za odluke o odabiru i nabavi ukrasa. 

Dovršeno u 20:00 sati.

Zapisnik izradila: 
Miljenka Plazonić Bogdan

KLASA: 026-02/21-002/1791

Zagreb, 13. listopada 2021.

